Москва имҩаҧысит аҧсуа сахьаҭыхҩы Гиви Смыр хаҭалатәи ицәыргақәҵа.
31.05.2016
Аекспозициа аартра иалахәын еицырдыруа аурыс сахьаҭыхыҩцәа, Урыстәыла акультура аминистрра аусзуҩцәа, Москва инхо ҳџьынџьуаа.
Асахьаҭыхҩы Гиви Смыр хаҭалатәи ицәыргақәҵа аартуп Москва, аҟазара аусзуҩцәа рыҩнаҿы. “Аҧсны амифқәа”- ҳәа хьӡыс измоу ацәыргақәҵа еиднакылеит, аҧсуа жәлар рҳәамҭақәеи рмифқәеи рфырхацәа ирызку аусумҭақәа. Асахьақәа рҿы иаарҧшу, ажәытәра иагахьоу ахаҿсахьақәа рҭеиҭыҧш автор ихы иҭиҳәааит, аха дара абасҵәҟьа иҟазшәа, урҭ ирықәҭыхызшәа угәы иунаҭоит. Гиви Смыр егьырҭ асахьаҭыхыҩцәа дызлареиҧшым, иара идырым даҽа дунеик дазааигәоуп, уаҟа иибо ауп исахьақәа рҿгьы иааирҧшуа.
Ацәыргақәҵа аартра иалахәын хыҧхьаӡара рацәала аҟазара абзиабаҩцәа. Урҭ рахьтә иҟоуп акыраамҭа иазыҧшызгьы. Гиви Смыр раҧхьаӡа акәны аурыс хәаҧшцәа иусумҭақәа дирбеит ҩажәи жәаба шықәса раҧхьа. Амифологиеи иҧсадгьыл аҧсабареи роуп асахьаҭыхҩы еиҳарак иусумҭақәа рҿы иаарҧшу. Уи ауп аурыс хәаҧшцәагьы идирбарц ииҭахызгьы.
Аҟаза ицәыргақәҵа Москва имҩаҧыслоит ииун ҧшьбанӡа, уи аамҭа иалагӡаны, Аҧсныи аҿыхынҵеи бзиа избо ирылшоит уи аҭаара.
Альбина Жьиҧҳа, Анатолии Абҕаџьаа ,АТ
807
Аекспозициа аартра иалахәын еицырдыруа аурыс сахьаҭыхыҩцәа, Урыстәыла акультура аминистрра аусзуҩцәа, Москва инхо ҳџьынџьуаа.
Асахьаҭыхҩы Гиви Смыр хаҭалатәи ицәыргақәҵа аартуп Москва, аҟазара аусзуҩцәа рыҩнаҿы. “Аҧсны амифқәа”- ҳәа хьӡыс измоу ацәыргақәҵа еиднакылеит, аҧсуа жәлар рҳәамҭақәеи рмифқәеи рфырхацәа ирызку аусумҭақәа. Асахьақәа рҿы иаарҧшу, ажәытәра иагахьоу ахаҿсахьақәа рҭеиҭыҧш автор ихы иҭиҳәааит, аха дара абасҵәҟьа иҟазшәа, урҭ ирықәҭыхызшәа угәы иунаҭоит. Гиви Смыр егьырҭ асахьаҭыхыҩцәа дызлареиҧшым, иара идырым даҽа дунеик дазааигәоуп, уаҟа иибо ауп исахьақәа рҿгьы иааирҧшуа.
Ацәыргақәҵа аартра иалахәын хыҧхьаӡара рацәала аҟазара абзиабаҩцәа. Урҭ рахьтә иҟоуп акыраамҭа иазыҧшызгьы. Гиви Смыр раҧхьаӡа акәны аурыс хәаҧшцәа иусумҭақәа дирбеит ҩажәи жәаба шықәса раҧхьа. Амифологиеи иҧсадгьыл аҧсабареи роуп асахьаҭыхҩы еиҳарак иусумҭақәа рҿы иаарҧшу. Уи ауп аурыс хәаҧшцәагьы идирбарц ииҭахызгьы.
Аҟаза ицәыргақәҵа Москва имҩаҧыслоит ииун ҧшьбанӡа, уи аамҭа иалагӡаны, Аҧсныи аҿыхынҵеи бзиа избо ирылшоит уи аҭаара.
Альбина Жьиҧҳа, Анатолии Абҕаџьаа ,АТ
Оцените новость:
+1
+2
+3
+4
+5
Сохраните ссылку или поделитесь с друзьями